Diari Oficial de la Generalitat Valenciana


Sumari del DOGV 6449, del 31-01-2011 (2011/209)

Notificació de la sentència dictada en el judici ordinari número 1/2010
-----------------------------------------------------------------------

### Dades del document

Número de DOGV
:   6449

Data del DOGV
:   31-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/209


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici ordinari número 1/2010 [2011/209]  
Procediment ordinari 000001/2010  
De: La Safor 5 Edifici Columbia XV, CP.  
Procurador: Javier Roldán García.  
Contra: Roushan Seyed Hasssan i Bancaixa.  
Procurador: Juan A. Rodríguez-Manzaneque Alberca.  
En aquest procediment seguit a instàncies de La Safor 5 Edifici Columbia XV, CP, contra Roushan Seyed Hassan i Bancaixa, s'ha dictat la sentència, que té la part dispositiva que, literalment, és com segueix:  
«Dispositiva  
Estime de forma íntegra la demanda formulada per la Comunitat de Propietaris del Carrer de la Safor, número 5, Edifici Columbia XV, representat pel procurador Javier Roldán García, contra Caixa d'Estalvis de València, Castelló i Alacant (Bancaixa), representada pel procurador el senyor Rodríguez Manzaneque Alberca, i Roushan Seyed Hasssan, en situació processal de rebel·lia, i efectue els pronunciaments següents:  
1. Condemne Roushan Seyed Hasssan, una vegada siga ferma la sentència, a pagar al demandant la suma de 2.500,06 euros de principal, i al pagament dels interessos convinguts o a falta de conveni els legals d'aquesta suma des de la interpel·lació judicial, i els condemne, a més a més, a les costes processals.  
2. Declare l'afecció real de l'habitatge número 61 de la comunitat de propietaris, situat al carrer de la Safor, número 5, de València, en la quantitat de 1.225,63 euros, que correspon a la darrera anualitat, la qual tindrà caràcter de preferent en qualsevol altre crèdit, i en particular a la hipoteca a favor de Caixa d'Estalvis de València, Castelló i Alacant (Bancaixa). No es fa imposició expressa de les costes processals a aquesta entitat.  
Notifiqueu aquesta resolució a les parts, i feu-los saber que contra aquesta podran interposar un recurs d'apel·lació que s'ha de preparar davant d'aquest Jutjat dins del termini de cinc dies des que es notifique, i per a l'Audiència Provincial de València.  
No s'admetrà el recurs, si en preparar-lo la part no acredita haver consignat a l'entitat Banesto, i en el compte de dipòsits i consignacions d'aquest Jutjat i procediment, la suma de 50 euros tot indicant el concepte en què es realitza: «Recurs 02 civil-apel·lació», segons estableix la disposició addicional 15a de la Llei Orgànica del Poder Judicial introduïda per la Llei Orgànica 1/2009, de 3 de novembre.  
Aquesta és la meua sentència, que jutjant en aquesta instància pronuncie, mane i firme».  
I atés que el demandat esmentat, Roushan Seyed Hasssan, es troba en parador desconegut, expedisc aquest edicte a fi que li valga de notificació de forma deguda.  
València, 15 de desembre de 2010. El secretari judicial: Ricardo Alonso Gurrea.